Villa Zottopera (lejlighed til 10 personer) var alt hvad vi forventede, af et italiensk agriturismo. Men vi har heller ikke noget at sammenligne med, da det er første gang, vi bor på den type feriebolig. Kombinationen af at kunne tilkøbe morgen -og aftensmad, samtidig med muligheden for selv at lave mad, var perfekt for os og vores store familie. Dejligt område med autentisk olivenplantage, der også blev brugt til løbeturen. Skøn pool for børn og voksne. Bemærk, små børn kan ikke bunde i poolen. Dog ikke et problem for os, da alle kunne svømme. 30-35 min kørsel til nærmeste strand, lidt længere end vi havde forventet. Alt i alt, havde vi 9 skønne dage på Villa Zottopera, hvor vi fejrede to skønne fødselsdage med Annas fine kager. 'Kokkeskole' for familiens yngste var også et stort hit.